cyanic-selkie/wikianc huggingface dataset:
ประเทศอัฟกานิสถาน
ศาสนา
ชาวอัฟกันที่นับถือศาสนาคริสต์ ซึ่งมีจำนวน 500–8,000 คน นับถือศาสนาอย่างลับ ๆ เนื่องจากการต่อต้านทางสังคมที่รุนแรง และไม่มีโบสถ์สาธารณะเลย
เทศกาล
แม้จะเป็นประเทศที่ยากจน แต่ชาวอัฟกันก็ยังคงเฉลิมฉลองเทศกาลสำคัญทางศาสนาอิสลาม โดยเฉพาะเทศกาลรอมฏอน ซึ่งเป็นการสิ้นสุดของการถือศีลอดอันศักดิ์สิทธิ์ ประชาชนจะไปเยี่ยมเพื่อนหรือครอบครัวและรับประทานอาหารฉลองร่วมกัน ศิลปะแกรเต้นรำ attan ยังคงเฟื่องฟูในอัฟกานิสถาน
อี ดง-ก็อน
อี ดง-ก็อน (, ; เกิด 26 กรกฎาคม ค.ศ. 1980) เป็นนักร้อง นักแสดง และนายแบบชาวเกาหลีใต้
อาชีพ
เขาเริ่มต้นงานบันเทิงด้วยการเป็นนักร้อง ผลงานชิ้นแรกในปี 1998 เป็นนักร้องออกอัลบั้มแนว R&B ชื่อ Time To Fly และ Much More ในปี 2000 กระแสตอบรับทั้งสองอัลบั้มออกมาไม่ดีนัก จึงหันเหสู่งานแสดงเป็นตัวประกอบเรื่อง Ad Madness ปี 1999 ต่อด้วยละครตลก Three Friends ปี 2000 แล้วโด่งดังสุดๆ จากงานร่วมทุนสร้างระหว่างเกาหลีและญี่ปุ่นเรื่อง Friends ปี 2002 จากนั้น รับบทนำเรื่อง Ring Ring และ Ruler of Your Own World ในบทพระรองที่ถูกจับตามากขึ้นในฐานะนักแสดงฝีมือดีอีกคนหนึ่งในเวลานั้นถึงปี 2003 เล่นละครย้อนยุคเรื่อง Forever Love ให้สถานี MBC ก่อน Sang Doo และ Let"s Go To School ช่อง KBS นับเป็นละครสร้างชื่ออีกเรื่อง ปลายปีมีละครแนวครอบครัว A Problem At My Younger Brother"s House ช่อง SBS ต้นปี 2004 รับบทนำในละครสุดฮิต Sweet 18 ทางสถานี KBS ตามด้วย Lovers in Paris ละครเรตติ้งสูงสุดแห่งปี ทางสถานีโทรทัศน์ SBS และละครร่วมทุนสร้างเกาหลีใต้-ญี่ปุ่น Stained Glass หรือ หนึ่งเขา สองเรา รักนี้ชั่วนิรันดร์ ส่วนภาพยนตร์ ได้แก่ Family และ My Boyfriend is Type-B มีถ่ายแบบและโฆษณาบ้าง ดนตรีก็ไม่ได้ทิ้ง เขาร้องเพลงประกอบละคร Friends และ Stained Glass ทั้งขยายผลงาน 2 อัลบั้มสู่ญี่ปุ่นด้วย รางวัลการันตีความสามารถได้แก่ Most Popular Awards ปี 2005 Best Acting Awards และ Best 10 Star Awards จากสถานีโทรทัศน์ SBS ปี 2004 Best Dresser จาก TV.Fashion Beauty Award และ Best Star Awards ปี 2004
ละครโทรทัศน์
(TVN,2015)
แหล่งข้อมูลอื่น
1980
คริส แองเจิล
คริส แองเจิล (Criss Angel) มีชื่อเต็มว่า คริสโตเฟอร์ นิโคลาส ซารานตาคอส (Christopher Nicholas Sarantakos) เกิดวันที่ 19 ธันวาคม ค.ศ. 1967 แต่มักรู้จักกันในนามที่ใช้ในการแสดงว่า คริส แองเจิล เป็นนักแสดงมายากลชาวอเมริกันเชื้อสายกรีกและยังเป็นนักดนตรี เขาเติบโตที่ รัฐนิวยอร์ก เขามักแสดงกลลวงตาเป็นที่น่าอัศจรรย์ใจอย่างยิ่ง เช่น การเดินบนน้ำ การมุดทะลุผ่านกระจก การทำให้ช้างลับหายไปแล้วเสกให้ช้างนั้นมาปรากฏตัวอีกครั้ง และการล่องลอยตัวจากตึกหนึ่งไปยังอีกตึกหนึ่ง เขามีรายการโทรทัศน์ที่ออกอากาศในอเมริกามีชื่อรายการว่า "Criss Angel Mindfreak"ซึ่งเป็นรายการที่โชว์ความสามารถด้านมายากล มีเว็บไซต์ส่วนตัวคือ CrissAngel.com
ชีวิตช่วงต้น
แองเจิลในวัยเด็กมีความสนใจต่อมายากลเพิ่มขึ้นตามอายุของเขาจนกระทั่งสำเร็จการศึกษาจากอีสท์แมโดว์ไฮสคูล เขาก็ไม่สนใจการเข้าเรียนที่วิทยาลัยใดๆอีกต่อไป ซึ่งเขามีเพียงความมุ่งมั่นที่จะกลายเป็นนักมายากลมืออาชีพเท่านั้น
แหล่งข้อมูลอื่น
1967
ชีวิตไม่ง่ายของนางร้าย LV99
เป็นซีรีส์ไลต์โนเวลญี่ปุ่น เขียนโดยซาโตริ ทานาบาตะและวาดภาพโดย Tea เริ่มแรกเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโร ในเดือนมิถุนายน 2561 ต่อมาไลต์โนเวลถูกฟูจิมิโชโบซื้อไปตีพิมพ์ในเครือ Kadokawa Books ตั้งแต่เดือนพฤษภาคม 2562 มังงะดัดแปลงวาดภาพโดยโนโคมิ เริ่มตีพิมพ์ในนิตยสาร B's Log Comic ของสำนักพิมพ์ Enterbrain ตั้งแต่เดือนกุมภาพันธ์ 2563 ทั้งไลต์โนเวลและมังงะมีลิขสิทธิ์ในประเทศไทยโดยสำนักพิมพ์ฟีนิกซ์ ได้รับการประกาศดัดแปลงเป็นซีรีส์อนิเมะโทรทัศน์
ไลต์โนเวล
ไลต์โนเวลชีวิตไม่ง่ายของนางร้าย LV99 เขียนโดยซาโตริ ทานาบาตะ เริ่มเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโร เมื่อวันที่ 15 มิถุนายน 2561 ต่อมาไลต์โนเวลถูกฟูจิมิโชโบซื้อไปตีพิมพ์ในเครือ Kadokawa Books เมื่อวันที่ 10 พฤษภาคม 2562 ไลต์โนเวลมีลิขสิทธิ์ในประเทศไทยโดยสำนักพิมพ์ฟีนิกซ์
มังงะ
มังงะดัดแปลงวาดภาพโดยโนโคมิ เริ่มตีพิมพ์ในนิตยสาร B's Log Comic ของสำนักพิมพ์ Enterbrain เมื่อวันที่ 5 กุมภาพันธ์ 2563 เสียงพากย์การ์ตูนดัดแปลงจากมังงะที่มีเสียงของฟัยรูซ ไอ ยูมะ อูจิดะ และอาซูมิ วากิ ​​วางจำหน่ายในวันที่ 24 ธันวาคม 2564 มังงะมีลิขสิทธิ์ในประเทศไทยโดยสำนักพิมพ์ฟีนิกซ์
อนิเมะ
ได้รับการดัดแปลงเป็นซีรีส์อนิเมะโทรทัศน์และประกาศเมื่อวันที่ 24 มีนาคม 2566
สึเระซูเระชิลเดรน
สึเระซูเระชิลเดรน เป็นการ์ตูนสี่ช่อง แบบ web manga แนวรักตลกของญี่ปุ่น เขียนและวาดภาพโดย Toshiya Wakabayashi  อนิเมะโทรทัศน์อำนวยการสร้างโดย Studio Gokumi โดยที่อนิเมะโทรทัศน์ออกอากาศครั้งแรกในญี่ปุ่นในวันที่ 4 กรกฎาคม 2017 ถึงวันที่ 19 กันยายน 2017 Funimation เป็นผู้ถือลิขสิทธ์อนิเมะในฝั่งอเมริกาเหนือ
หมายเหตุ
<references group="lower-alpha"/>
วัดช้างล้อม
วัดช้างล้อม อาจหมายถึง:
ดีเซล วอชิงตัน
ดีเซล วอชิงตัน (Diesel Washington) เกิดเมื่อปี ค.ศ. 1969 เป็นนักแสดงหนังโป๊ชาวแอฟริกัน-อเมริกัน และเป็นเมลเอสคอร์ต เป็นที่รู้จักในภาพยนตร์หนังโป๊เกย์รับบทรุก ก่อนหน้านี้เขาเป็นนายแบบกับเฉพาะสังกัดไททันเมน ดีเซลได้รับหลายรางวัลแกรบบี้ ส่วนใหญ่ในปี 2009 อาทิสาขาผู้แสดงแห่งปี และเขายังเขียนบล็อกของตัวเองในเว็บไซต์ dieselwashingtonxxx.com ที่รวมข่าวเกี่ยวกับอุตสาหกรรมหนังโป๊เกย์ รวมถึงสะท้อนบุคลิกส่วนตัวและรูปภาพ ที่มีหลายภาพเป็นการแสดงของเขา ในปี 2009 เขาได้รับรางวัลจากอินเตอร์เนชันเนลเอสคอร์ต หรือ "Hookies"  ในสาขาเบสต์เฟทิชเอสคอร์ต (best fetish escort) ขณะที่ในปี 2010 เขาได้รับรางวัลนี้ฮูกีส์ สำหรับการเขียนบล็อกของเขา
รายชื่อละครโทรทัศน์ทางช่อง 3 เอชดี
ช่อง 3 เอชดี (ชื่อเดิม: สถานีวิทยุโทรทัศน์ไทยทีวีสีช่อง 3) เป็นช่องโทรทัศน์ที่มีรายการต่าง ๆ มากมาย รวมไปถึงละครที่มีมากมายหลายเรื่องและหลายช่วงเวลา เมื่อมีละครเรื่องหนึ่งจบหรืออวสานไปก็จะมีละครเรื่องใหม่มาออกอากาศแทน โดยละครแต่ละเรื่องจะมีนักแสดงนำและบทละครที่แตกต่างกันออกไป นอกจากนี้ ละครทางช่อง 3 ที่อวสานไปเมื่อประมาณ 1 ปี ถึง 5 ปีที่แล้ว จะถูกนำมาออกอากาศอีกครั้งในช่วงเวลาตอนบ่ายในวันจันทร์ถึงศุกร์ด้วย ต่อไปนี้เป็นรายชื่อละครโทรทัศน์ที่ออกอากาศทางสถานีวิทยุโทรทัศน์ไทยทีวีสีช่อง 3 ตั้งแต่ปี พ.ศ. 2540 ถึงปัจจุบัน
รถไฟใต้ดินเทศบาลซัปโปโระ
รถไฟใต้ดินเทศบาลซัปโปโระ (札幌市営地下鉄 (Sapporo-shiei-chikatetsu)) เป็นระบบการคมนาคมทางรถไฟ ในนครซัปโปโระ เมืองเอกของจังหวัดฮกไกโด ประเทศญี่ปุ่น ดำเนินงานโดย สำนักงานขนส่งนครซัปโปโระ
อาสาสมัคร
อาสาสมัคร (volunteer) หมายถึง ผู้ที่สมัครใจทำงานเพื่อประโยชน์แห่งประชาชนและสังคม โดยไม่หวังผลตอบแทนเป็นเงิน หรือสิ่งอื่นใด บุคคลที่อาสาเข้ามาช่วยเหลือสังคมด้วยความสมัครใจ เสียสละ เพื่อช่วยเหลือผู้อื่น ป้องกัน แก้ไขปัญหาและ พัฒนาสังคม โดยไม่หวังสิ่งตอบแทน
1.ทำงานด้วยความสมัครใจไม่ใช่ด้วยการถูกบังคับหรือเป็นเพราะหน้าที่
2.เป็นงานเพื่อประโยชน์แก่ประชาชนและสังคมหรือสาธารณประโยชน์
เจอาร์ กิตติกุลวงศ์
เจอาร์ กิตติกุลวงศ์ เกิดเมื่อวันที่ 21 เมษายน พ.ศ. 2528 เป็นนักร้องชาวไทยเชื้อสายอังกฤษ เป็นที่รู้จักในฐานะคู่ดูโอ เจอาร์-วอย ในสังกัดอาร์เอส
การเลื่อนไปทางแดง
ในวิชาฟิสิกส์และดาราศาสตร์ การเลื่อนไปทางแดง (redshift) เกิดขึ้นเมื่อการแผ่รังสีคลื่นแม่เหล็กไฟฟ้า (โดยมากเป็นแสงที่ตามองเห็น) มีการเปล่งแสงหรือสะท้อนกับวัตถุ แล้วเกิดปรากฏการณ์ด็อพเพลอร์ทำให้สเปกตรัมของคลื่นเลื่อนตัวไปในทางฝั่งสีแดงของสเปกตรัมแม่เหล็กไฟฟ้า (ซึ่งมีพลังงานน้อยกว่า) การเลื่อนไปทางแดงจึงหมายถึงการที่ผู้สังเกตหรืออุปกรณ์ตรวจจับได้รับรังสีคลื่นแม่เหล็กไฟฟ้าที่มีความยาวคลื่นเพิ่มขึ้นเมื่อเทียบกับแหล่งกำเนิด การที่ความยาวคลื่นเพิ่มขึ้นสัมพันธ์กับการที่ความถี่คลื่นแม่เหล็กไฟฟ้าลดลง ดังนั้นในทางตรงกันข้าม หากตรวจพบว่าความยาวคลื่นลดลงก็จะเรียกปรากฏการณ์นั้นว่า การเลื่อนไปทางน้ำเงิน
เจอาร์ กิตติกุลวงศ์
ประวัติ
ศึกษาระดับมัธยมศึกษาที่โรงเรียนกรุงเทพคริสเตียนวิทยาลัย หลังจากโด่งดังจากการเป็นนักร้องคู่ดูโอ ก็หายไปจากวงการบันเทิง 4-5 ปี เพราะไปเรียนต่อที่อเมริกา ด้าน ซาวนด์เอ็นจีเนีย และกลับมาประเทศไทย ทำงานกับค่ายแกรมมี่
กล้วย เชิญยิ้ม
กล้วย เชิญยิ้ม นักแสดงตลกชาวไทยชื่อดังในคณะเชิญยิ้ม มีชื่อจริงว่า ฐานุพงศ์ ศักดิ์ธนาวัฒน์
การเลื่อนไปทางแดง
การเลื่อนไปทางแดงที่เกิดจากปรากฏการณ์ด็อพเพลอร์เกิดขึ้นเมื่อแหล่งกำเนิดแสงเคลื่อนที่ห่างออกไปจากผู้สังเกต เช่นเดียวกับการเคลื่อนดอปเปลอร์ซึ่งความถี่จะเปลี่ยนแปลงลดลงเมื่อต้นกำเนิดเสียงเคลื่อนห่างออกไป ฟิสิกส์ดาราศาสตร์สเปกโตรสโกปีอาศัยปรากฏการณ์ด็อพเพลอร์เช่นนี้ในการคำนวณการเคลื่อนที่ของวัตถุทางดาราศาสตร์ที่อยู่ในที่ห่างไกล
กล้วย เชิญยิ้ม
ประวัติ
กล้วยเกิดเมื่อวันที่ 1 สิงหาคม พ.ศ. 2499 ที่อำเภอทองแสนขัน จังหวัดอุตรดิตถ์ เป็นบุตรของนายบุญจันทร์ และนางบุญธรรม ศักดิ์ธนาวัฒน์ บิดาเป็นหัวหน้าคณะลิเก "สวรรค์ถาวร" และได้ย้ายไปอยู่กับบิดาที่จังหวัดสุโขทัยหลังจบชั้นประถม 5 ตั้งแต่อายุ 10 ขวบ และเริ่มหัดเล่นลิเก และออกตระเวนเล่นไปกับคณะ จนเริ่มเข้าสู่วงการบันเทิงเมื่ออายุ 26 ปี ร่วมคณะเชิญยิ้ม
เจอาร์ กิตติกุลวงศ์
ประวัติ
ด้านชีวิตส่วนตัวสมรสกับ คนนอกวงการชาวญี่ปุ่น ซึทาเอะ กิตติกุลวงศ์ ซึ่งเป็นล่ามของโรงพยาบาลแห่งหนึ่ง ปัจจุบันมีลูก1คนชื่อจูโน่
กล้วย เชิญยิ้ม
ประวัติ
กล้วย เชิญยิ้ม เริ่มศึกษาต่อการศึกษานอกโรงเรียนเมื่ออายุ 30 ปี ที่โรงเรียนนนทรีวิทยา และศึกษาต่อปริญญาตรีที่มหาวิทยาลัยปทุมธานี และมหาวิทยาลัยเกริก และจบปริญญาโท นิเทศศาสตรมหาบัณฑิต มหาวิทยาลัยเกริก
ชีวิตส่วนตัวแต่งงานกับธัญญพัทธ์ ศักดิ์ธนาวัฒน์ (ชื่อเล่น อี๊ด)และเห็ดเผาะ เชิญยิ้ม มีบุตรด้วยกัน 2 คน ได้แก่
งานการเมือง
กล้วยได้หันมาเล่นการเมืองท้องถิ่นที่จังหวัดอุตรดิตถ์ บ้านเกิด เคยเป็นที่ปรึกษานายกองค์การบริหารส่วนจังหวัดอุตรดิตถ์ และเป็นหนึ่งในคณะทำงานของนายไตรรงค์ สุวรรณคีรี และได้ประกาศตัวเป็นผู้สมัครรับเลือกตั้งสมาชิกสภาผู้แทนราษฎร จังหวัดอุตรดิตถ์ ในนามพรรคประชาธิปัตย์ เมื่อ พ.ศ. 2553 และเป็นผู้สมัครในเขต 3 จังหวัดอุตรดิตถ์ ซึ่งประกอบด้วย อำเภอตรอน อำเภอลับแล และอำเภอพิชัย ในการเลือกตั้งเมื่อปี พ.ศ. 2554 แต่ไม่ได้รับการเลือกตั้ง โดยได้คะแนน 12,800 คะแนน แพ้ให้กับนายทนุศักดิ์ เล็กอุทัย จากพรรคเพื่อไทย
ในวันพฤหัสบดีที่ 22 พฤศจิกายน พ.ศ. 2561 กล้วยได้ลาออกจากสมาชิกพรรคประชาธิปัตย์และย้ายมาสมัครเป็นสมาชิก พรรคภูมิใจไทย
ข้าวแมว
ข้าวแมว บ้างเรียก ข้าวคลุกปลาทู หรือ ข้าวขยำปลาทู เป็นอาหารไทยชนิดหนึ่ง ประกอบไปด้วยข้าวสวยคลุกกับปลาทู ซึ่งคล้ายกับอาหารของแมว จึงเป็นที่มาของชื่อ มีส่วนประกอบน้อยอย่าง ได้แก่ ปลาทูทอด (หรือย่าง, นึ่ง) ข้าวสวย พริกขี้หนูซอย หอมแดงซอย แตงกวา และผักชี รับประทานเคียงหรือราดด้วยน้ำปลาพริก ถือเป็นอาหารที่ทำได้รวดเร็ว และประหยัด ผู้สูงอายุจำนวนไม่น้อยนิยมประกอบอาหารชนิดนี้แก่ลูกหลานแบบเดียวกับที่ทำอาหารเลี้ยงแมว โดยในเว็บไซต์เอ็มไทยระบุว่า ใน พ.ศ. 2562 ต้นทุนการทำข้าวแมวมีราคาทั้งสิ้น 25.6 บาท ประกอบด้วย ปลาทูราคา 15 บาท ข้าวสวยราคา 7 บาท และเครื่องปรุงอื่น ๆ ราคา 3.6 บาท
วิธีการทำคือนำปลาทูที่ทอดหรือย่างจนสุกแล้วเลาะก้างแกะเอาเนื้อ จากนั้นนำเนื้อปลาทู ข้าวสวย น้ำปลาหรือน้ำปลาพริกที่มีรสชาติเค็มเปรี้ยวอมหวานไปคลุกเคล้าหรือขยำเข้ากับข้าวพร้อมรับประทาน โดยมีเครื่องเคราสำหรับรับประทานด้วยกัน ได้แก่ หอมแดงซอย พริกขี้หนูซอย แตงกวา มะม่วงสับหยาบ เพื่อตัดเลี่ยน โรยหน้าด้วยเนื้อปลาทูทอด (หรือย่าง, นึ่ง) ผักชี และเคียงด้วยน้ำปลาพริก
กล้วยไม้เที่ยงคืน
กล้วยไม้เที่ยงคืน (楚留香之午夜蘭花) เป็นตอนสุดท้ายของนวนิยายกำลังภายในชุด ชอลิ้วเฮียง ซึ่งในตอนนี้ไม่มีบทบาทของชอลิ้วเฮียงเลย แต่เป็นการศึกของบุคคลสองกลุ่ม ซึ่งผู้นำของบุคคลกลุ่มหนึ่งมีความสัมพันธ์ กับ ชอลิ้วเฮียงอยู่บ้างรวมทั้งการปรากฏตัวของ ตัวละครในเรื่องชอลิ้วเฮียงบางคน
ผลงานการประพันธ์ของยอดนักประพันธ์นวนิยายแนวกำลังภายใน โกวเล้ง ซึ่ง น.นพรัตน์ ได้นำมาแปลเป็นภาษาไทยใช้ชื่อว่า กล้วยไม้เที่ยงคืน โดยชอลิ้วเฮียงตอนนี้ได้ถูกนำมาสร้างเป็นภาพยนตร์จอเงินคือเวอร์ชันที่ออกฉายเมื่อปี ค.ศ. 1982 ซึ่งนำแสดงโดย เจิ้งเส้าชิว
อเล็กซานเดอร์ ฟรีดแมน
อเล็กซานเดอร์ อเล็กซานโดรวิช ฟรีดมาน (Alexander Alexandrovich Friedman; Александр Александрович Фридман) (16 มิถุนายน ค.ศ. 1888, เซนต์ปีเตอส์เบิร์ก, จักรวรรดิรัสเซีย – 16 กันยายน ค.ศ. 1925, เลนินกราด, สหภาพโซเวียตรัสเซีย) เป็นนักคณิตศาสตร์และนักจักรวาลวิทยาชาวรัสเซียและสหภาพโซเวียต ผู้ค้นพบคำตอบของการขยายตัวของเอกภพจากสมการสนามของทฤษฎีสัมพัทธภาพทั่วไปในปี ค.ศ. 1922 สอดคล้องกับการสังเกตการณ์ของ เอ็ดวิน ฮับเบิล ในปี ค.ศ. 1929 บทความวิชาการของฟรีดมานใน ค.ศ. 1924 เรื่อง "Über die Möglichkeit einer Welt mit konstanter negativer Krümmung des Raumes" (ความเป็นไปได้ของโลกในอวกาศโค้ง) ได้ตีพิมพ์ในวารสารฟิสิกส์ของเยอรมัน Zeitschrift für Physik (Vol. 21, pp. 326-332) แสดงแบบจำลองฟรีดมานสามแบบซึ่งอธิบายถึงความโค้งของอวกาศที่มีค่าเป็นบวก ศูนย์ และลบ ตามลำดับ ซึ่งเป็นเวลา 1 ทศวรรษก่อนที่โรเบิร์ตสันและวอล์กเกอร์จะตีพิมพ์งานวิเคราะห์ของพวกเขา
ผลงานสำคัญที่เป็นเสาหลักส่วนหนึ่งของทฤษฎีBig bang คือ มาตรวัดฟรีดมาน-เลไมเตร-โรเบิร์ตสัน-วอล์กเกอร์ หรือ มาตรวัด FLRW เป็นผลลัพธ์จากสมการสนามของไอน์สไตน์ที่อธิบายถึงความเป็นหนึ่งเดียวและสอดคล้องกันทั้งหมดของเอกภพ ตั้งชื่อตามนามสกุลของนักวิทยาศาสตร์ 4 คนที่ได้ศึกษาหาทางอธิบายความจริงข้อนี้ในช่วงระหว่างคริสต์ทศวรรษ 1920 - 1930 โดยมีการทำงานเป็นเอกเทศแยกกับฟรีดมาน
ดูเพิ่ม
18881925
จังหวัดแอนต์เวิร์ป
แอนต์เวิร์ป (Antwerp) หรือ อันต์แวร์เปิน เป็นจังหวัดที่อยู่ทางเหนือที่สุดของประเทศเบลเยียม ตั้งอยู่ทางตะวันออกของจังหวัดอีสต์ฟลานเดอส์ ทางเหนือของจังหวัดเฟลมิชบราบันต์ ทางตะวันตกของจังหวัดลิมบืร์คในประเทศเบลเยียม ทางใต้ของจังหวัดนอร์ทบราบันต์และจังหวัดเซลันด์ของประเทศเนเธอร์แลนด์
จังหวัดแอนต์เวิร์ปมีเมืองหลวงชื่อเดียวกัน และมีพื้นที่ 2,876 ตารางกิโลเมตร แบ่งออกเป็น 3 เขต ซึ่งแบ่งออกเป็นเทศบาลรวม 70 เทศบาล
จังหวัดแอนต์เวิร์ปเป็นที่ตั้งของท่าเรือแอนต์เวิร์ปซึ่งเป็นศูนย์กลางทางเศรษฐกิจของจังหวัด และมีทางหลวงยุโรปสาย E313, E19 และ E34 ตัดผ่าน นอกจากนี้ยังมีรถไฟความเร็วสูงเชื่อมต่อสถานีรถไฟแอนต์เวิร์ป-เซ็นทรัลกับบรัสเซลส์และอัมสเตอร์ดัม แม่น้ำสายหลักของจังหวัดคือแม่น้ำสเกลต์ที่เชื่อมต่อท่าเรือแอนต์เวิร์ปกับทะเลเหนือ และคลองอาลแบร์ที่เชื่อมต่อแม่น้ำสเกลต์ในจังหวัดแอนต์เวิร์ปและแม่น้ำเมิซในจังหวัดลีแยฌเข้าด้วยกัน
เขตการปกครอง
จังหวัดแอนต์เวิร์ปประกอบด้วย 3 เขต (arrondissement) และ 3 เขตตุลาการ (gerechtelijke arrondissement) ได้แก่ เขตแอนต์เวิร์ป เขตเมเคอเลิน และเขตตืร์นเฮาต์
และแบ่งย่อยเป็น 70 เทศบาล (gemeente) ดังแผนที่นี้
คาร์กิลล์
คาร์กิลล์ เป็นบริษัทข้ามชาติจดทะเบียนนอกตลาดหลักทรัพย์ (a privately held, multinational corporation) บริษัทเป็นผู้เชี่ยวชาญด้านการเกษตรทั้งการผลิตและเป็นหน่วยกลางซื้อขายอาหาร ผลผลิตทางการเกษตร
บริษัทนี้ก่อตั้งขึ้นเมื่อปี ค.ศ.1865 มีสำนักงานใหญ่อยู่ในรัฐมินนิโซตา สหรัฐอเมริกา  ผลประกอบการของบริษัทประจำปี 2010 รายงานรายได้ไว้ที่ 107.9 พันล้านดอลล่าร์ และผลกำไรไว้ที่ 2.6 พันล้านดอลล่าร์
วัดโพนชัย (อำเภอด่านซ้าย)
วัดโพนชัย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำหมัน ในตำบลด่านซ้าย อำเภอด่านซ้าย จังหวัดเลย
วัดโพนชัยสร้างขึ้นตั้งแต่เมื่อไรไม่ปรากฏหลักฐานที่ชัดเจน สันนิษฐานว่าน่าจะสร้างขึ้นในคราวเดียวกันกับการสร้างพระธาตุศรีสองรักในระหว่าง พ.ศ. 2103–06 โดยเป็นที่พักของพระสงฆ์ที่มาร่วมงานสมโภชพระธาตุศรีสองรัก โดยจากรูปแบบของเจดีย์ก็คล้ายคลึงกับพระธาตุศรีสองรัก แต่มีขนาดเล็กและชะลูดกว่าซึ่งน่าจะสร้างขึ้นในช่วงเวลาใกล้เคียงหรือหลังการสร้างพระธาตุศรีสองรักเล็กน้อย
วัดโพนชัยตั้งอยู่บนเนินดิน ซึ่งชาวบ้านเชื่อว่าเกิดจากขุยดินปากรูพญานาค ซึ่งในสมัยพุทธกาลพญานาคเคยได้ถวายพื้นที่แห่งนี้ให้พระพุทธเจ้าประทับแรม พร้อมด้วยพระสาวก 500 รูปมาก่อน เนินดินชาวบ้านเรียกว่า "โพน" และเพื่อความเป็นสิริมงคลจึงตั้งชื่อวัดว่า "วัดโพนชัย" อย่างไรก็ตามสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2103 ได้รับพระราชทานวิสุงคามสีมาเมื่อ พ.ศ. 2110
วิหารของวัดมีลักษณะสถาปัตยกรรมพื้นถิ่นที่ได้รับอิทธิพลจากศิลปะล้านช้าง เดิมเป็นวิหารโถง เสาไม้ แต่ได้รับการบูรณปฏิสังขรณ์มาอย่างต่อเนื่อง ส่วนบนเป็นเครื่องไม้มุงด้วยกระเบื้องดินเผา ส่วนล่างเป็นผนังก่ออิฐถือปูน มีช่องหน้าต่าง ภายในประดิษฐาน หลวงพ่อพระเจ้าใหญ่ เป็นพระพุทธรูปปูนปั้นปางมารวิชัย ลงรักปิดทอง ขนาดหน้าตักกว้างประมาณ 79 นิ้ว เป็นพระพุทธรูปศิลปะล้านช้าง ฝีมือช่างท้องถิ่น อายุราวพุทธศตวรรษที่ 22–23 สันนิษฐานว่าอาจจะสร้างขึ้นพร้อมกับการสร้างวัดโพนชัย ภายในวัดยังเป็นที่ตั้งของพิพิธภัณฑ์ผีตาโขนและพิพิธภัณฑ์ท้องถิ่นเมืองด่านซ้าย
วัดมีประเพณีที่สำคัญคือ งานบุญหลวง หรือ เทศกาลผีตาโขน มีการทำบุญมหาชาติในเดือน 7 (กรกฏาคม)
โรงเรียนวัดประสิทธิเวช
โรงเรียนวัดประสิทธิเวช เป็นโรงเรียนรัฐบาลในสังกัดสำนักงานเขตพื้นที่การศึกษามัธยมศึกษา เป็นโรงเรียนประจำตำบลบางปลากด เคยได้รับรางวัลโรงเรียนในฝัน 1 ตำบล 1 อำเภอ เมื่อ พ.ศ. 2555
ประวัติ
โรงเรียนวัดประสิทธิเวช โดยใช้ศาลาวัดประสิทธิเวชเป็นที่เรียนและที่ตั้งโรงเรียนชั่วคราว ซึ่งต่อมาได้รับที่ดินสร้างโรงเรียนและสนามกีฬา จากพระราชสิทธิวราจารย์ (อุดม สุทฺธสีโล) เจ้าคณะอำเภอองครักษ์ โดยในครั้งแรกเปิดสอนในระดับประถมศึกษาปีที่ 1-6 และต่อมาได้เปิดสอนถึงมัธยมศึกษาปีที่ 3 สมเด็จพระเทพรัตนราชสุดาฯ สยามบรมราชกุมารี ทรงเป็นประธานในการเปิดอาคารเรียนเฉลิมพระเกียรติ 60 พรรษาอย่างเป็นทางการในปี 2542
รายนามผู้อำนวยการโรงเรียน
ผู้อำนวยการก่อนหน้าไม่ทราบนาม สมัยก่อนได้มีครูใหญ่ดำรงตำแหน่งแทน
เทลมอน
เทลมอน (tailmon) (gatomon) เป็นตัวละครการ์ตูนที่อยู่ในเรื่อง ดิจิมอนแอดเวนเจอร์ เป็นคู่หูของฮิคาริ เคยรับใช้แวนเดมอนและเมื่อเจอกับฮิคาริก็ได้เป็นคู่หูที่มีความสัมพันธ์แน่นแฟ้น
เนียวโรมอน
ดิจิม่อนทารก หัวคล้ายแมว มีหางยาว พลังโจมตีต่ำ
เทลมอน
ดิจิม่อนร่างโตเต็มวัย ลักษณะคล้ายแมว ท่าไม้ตายคือ กรงเล็บพิฆาต หมัดแมวเหมียว เนโกะพั้น
แอนเจวูมอน
แอนเจวูมอน คือ ดิจิมอนร่างสมบูรณ์ของเทลมอน มีนรปร่างเหมือนนางฟ้า เกิดจากการแปลงร่างด้วยสัญลักษณ์แห่งความแสงสว่าง มีท่าไม้ตายชื่อว่า โฮลี่ แอโร่ว์ (holy arrow) ยิงธนูสวรรค์ใส่ศัตรู ,โฮลี่ ชาม (holy charm) ใช้พลังเหมือนไม้กางเขน
ซิลฟิมอน
ร่างที่เกิดจากรวมร่างของเทลมอนและอควีรามอน
โฮลี่ดรามอน
ดิจิม่อนเทพมังกร หนึ่งในสี่เทพมังกร
โอฟานิมอน
ร่างสูงสุดของเทลมอน หนึ่งในสามมหาเทพผู้ยิ่งใหญ่
เนเฟอร์ติมอน
ร่างที่เกิดจากเทลมอนทำการสวมเกราะจากดิจิเมนทอลแห่งแสงสว่าง
แร็บบิทมอน
ร่างที่เกิดจากเทลมอนทำการสวมเกราะจากดิจิเมนทอลแห่งมิตรภาพ
อ็อกซิมอน
ร่างที่เกิดจากเทลมอนทำการสวมเกราะจากดิจิเมนทอลแห่งความหวัง
อ็อปโพซูมอน
ร่างที่เกิดจากเทลมอนทำการสวมเกราะจากดิจิเมนทอลแห่งความเมตตา
บัตเตอร์ฟลายมอน
ร่างที่เกิดจากเทลมอนทำการสวมเกราะจากดิจิเมนทอลแห่งดวามรู้
สวอนมอน
ร่างที่เกิดจากเทลมอนทำการสวมเกราะจากดิจิเมนทอลแห่งความรัก
เมลดรามอน
ร่างที่เกิดจากเทลมอนทำการสวมเกราะจากดิจิเมนทอลแห่งปาฏิหาริย์
ไทโลมอน
ร่างที่เกิดจากเทลมอนทำการสวมเกราะจากดิจิเมนทอลแห่งความซื่อสัตถ์
คาบุกิมอน
ร่างที่เกิดจากเทลมอนทำการสวมเกราะจากดิจิเมนทอลแห่งความบริสุทธิ์
ลิงซ์มอน
ร่างที่เกิดจากเทลมอนทำการสวมเกราะจากดิจิเมนทอลแห่งความกล้า
ประทิน สันติประภพ
พลตำรวจเอก ประทิน สันติประภพ (19 มิถุนายน พ.ศ. 2477 ที่อำเภอนครหลวง จังหวัดพระนครศรีอยุธยา นามสกุลเดิม "ก้อนแก้ว") อดีตราชองครักษ์พิเศษ อดีตสมาชิกวุฒิสภากรุงเทพมหานคร อดีตอธิบดีกรมตำรวจและเป็นบิดาของ รศ.ดร.ประทิต สันติประภพ รองอธิการบดีด้านเทคโนโลยีสารสนเทศและการสื่อสาร มหาวิทยาลัยอัสสัมชัญ และกรรมการผู้ทรงคุณวุฒิในคณะกรรมการข้าราชการตำรวจ ดร.วิรไท สันติประภพ ผู้ว่าการธนาคารแห่งประเทศไทยคนที่ 20 รศ.พญ. จีรันดา สันติประภพ หัวหน้าสาขาวิชาต่อมไร้ท่อและเมแทบอลิซึม ภาคกุมารเวชศาสตร์ คณะแพทยศาสตร์ศิริราชพยาบาล มหาวิทยาลัยมหิดล
ประวัติการทำงาน
พล.ต.อ.ประทินจบการศึกษาระดับมัธยมศึกษาจากโรงเรียนกรุงเทพคริสเตียนวิทยาลัย ในเริ่มแรกรับราชการทหารบก ด้วยการจบการศึกษารัฐศาสตร์บัณฑิต จากมหาวิทยาลัยธรรมศาสตร์ และหลักสูตรผู้บังคับหมวด รุ่นที่ 6 จากโรงเรียนทหารราบ เริ่มรับราชการครั้งแรกในตำแหน่งนายร้อยตรี ประจำกรมกำลังพลทหารบก และประจำกองบัญชาการศูนย์การทหารราบ ในปี พ.ศ. 2501 จากนั้นในปี พ.ศ. 2502 จึงย้ายมาเป็นตำรวจ ในยศนายร้อยตำรวจโท ประจำกองบังคับการตำรวจสันติบาล และได้เจริญในหน้าที่ราชการเรื่อยมา จนกระทั่งได้เป็น ผู้บัญชาการตำรวจสอบสวนกลาง, ผู้ช่วยอธิบดีกรมตำรวจ, รองอธิบดีกรมตำรวจ และอธิบดีกรมตำรวจ เมื่อกลางปี พ.ศ. 2537 ก่อนจะเกษียณอายุราชการไปในที่สุด
ชีวิตครอบครัว สมรสกับ นางกุณฑลา สันติประภพ หลังจากเกษียณแล้ว พล.ต.อ.ประทิน ได้ลงสมัครเลือกตั้งเป็นสมาชิกวุฒิสภากรุงเทพมหานคร (สว.กทม.) ในการเลือกตั้งสมาชิกวุฒิสภาครั้งแรกตามรัฐธรรมนูญ พ.ศ. 2540 เมื่อวันที่ 4 มีนาคม พ.ศ. 2543 โดย พล.ต.อ.ประทินได้เบอร์ 176 และได้รับเลือกตั้งมาเป็นลำดับ 5 ของกรุงเทพฯ ด้วยคะแนน 71,081
บทบาททางการเมือง
เนื่องจากกรณีการชกหน้าสมาชิกรัฐสภา ในที่ประชุมวุฒิสภา เมื่อวันที่ 2 พฤศจิกายน พ.ศ. 2547 เวลากลางวัน ระหว่างประชุมวุฒิสภา พล.ต.อ.ประทิน ได้ชกต่อยเข้าที่ใบหน้าของ นายอดุลย์ วันไชยธนวงศ์ สมาชิกวุฒิสภาจังหวัดแม่ฮ่องสอน เหตุเกิดที่อาคารรัฐสภา เนื่องจากสาเหตุที่ นายอดุลย์ลุกจากที่นั่งเดินเข้ามาในระยะประชิด เพราะมีความเห็นขัดแย้งกัน กรณีการเผยแพร่เอกสารสมุดปกเหลือง เรื่อง "ความจริงที่ตากใบ" อันเป็นรายงานเกี่ยวกับความไม่สงบในชายแดนภาคใต้ ของทีมงานที่นำวุฒิสภากลุ่มหนึ่ง นำโดย ดร.เจิมศักดิ์ ปิ่นทอง การชกหน้าทำร้ายร่างกาย ของสมาชิกวุฒิสภาด้วยกัน ในระหว่างที่มีการประชุมกัน ซึ่งได้รับการวิจารณ์อย่างกว้างขวางว่าเป็นเรื่องเสื่อมเสียอย่างยิ่งของวงการการเมืองไทย
แต่ทว่า การกระทำในครั้งนี้ กลับได้รับการสนับสนุนจาก นายสนธิ ลิ้มทองกุล ผู้จัดรายการเมืองไทยรายสัปดาห์ ทางช่อง 9 โดยให้เหตุผลว่า เป็นการทำไปเพราะถูกยั่วยุก่อน และได้ยกย่อง พล.ต.อ.ประทินว่าเป็น สว.ที่เป็นกลาง
ในวันที่ 8 พฤศจิกายน พ.ศ. 2547 พล.ต.อ.ประทิน ได้แสดงความรับผิดชอบจากกรณีดังกล่าวในขั้นต้น ด้วยการลาออกจากคณะกรรมการจริยธรรมของวุฒิสภา จากนั้นหลังจากที่เหตุการณ์ชกต่อยในวุฒิสภาผ่านมาได้ 1 ปี ในวันที่ 7 พฤศจิกายน พ.ศ. 2548 พล.ต.อ.ประทิน สันติประภพ ได้ประกาศลาออกจากสมาชิกภาพของ ส.ว. โดยให้เหตุผลว่า เพื่อรับผิดชอบเหตุการณ์ครั้งนั้น แต่เพื่อไม่ให้ประเทศต้องเสียเงินค่าเลือกตั้งซ่อม จึงลาออกในช่วง 6 เดือนสุดท้าย ก่อนที่วุฒิสภาจะหมดอายุลง และไม่ต้องมีเลือกตั้งใหม่ ซึ่งในกรณีนี้ต่อมา ศาลได้ยกฟ้องพล.ต.อ.ประทิน เนื่องจากเห็นว่าเป็นการป้องกันตัว เพราะคู่กรณีได้เดินเข้ามาหาก่อน
จากนั้นในคืนวันที่ 13 มกราคม ต่อเนื่องถึงวันที่ 14 มกราคม พ.ศ. 2549 พล.ต.อ.ประทิน สันติประภพ พร้อมด้วย นายสนธิ ลิ้มทองกุล, นายกล้านรงค์ จันทิก อดีตเลขาธิการคณะกรรมการป้องกันและปราบปรามการทุจริตแห่งชาติ (ปปช.),รศ. ดร.เจิมศักดิ์ ปิ่นทอง, ดร.คณิน บุญสุวรรณ, นายไชยวัฒน์ สินสุวงศ์, นายการุณ ใสงาม, นายสมาน ศรีงาม และอีกหลายคนได้นำขบวนประชาชนที่มามาร่วมฟังรายการ เมืองไทยรายสัปดาห์สัญจร กว่า 2,000 คนเดินทางจากสวนลุมพินีมายังหน้าทำเนียบรัฐบาล ซึ่งนายสนธิได้กล่าวว่าที่นำมาประชาชนมายัง ณ ที่นี่ ก็เพราะต้องการมาเป็นเพื่อนของ พล.ต.อ.ประทิน ที่ได้กล่าวไว้ก่อนเริ่มรายการ
หลังจากนั้นมา พล.ต.อ.ประทิน ได้ขึ้นเวทีปราศรัยของกลุ่มพันธมิตรประชาชนเพื่อประชาธิปไตยอีกหลายครั้ง โดยมักขึ้นเวทีในรายการของ รศ.ดร.เจิมศักดิ์ ปิ่นทอง และได้แสดงความเห็นทางช่อง ASTV อีกหลายครั้งด้วย
ลังกาวตารสูตร
ลังกาวตารสูตร (लंकावतारसूत्र Laṅkāvatāra Sūtra) เป็นพระสูตรเก่าแก่เล่มหนึ่งในนิกายมหายาน พระสูตรนี้ไม่ปรากฏในพระไตรปิฎกภาษาบาลีของเถรวาท แต่งขึ้นเมื่อใดไม่ปรากฏ แต่ได้แปลเป็นภาษาจีนครั้งแรกราว ค.ศ. 443 เนื้อหาเป็นบทสนทนาระหว่างพระศากยมุนีพุทธเจ้ากับพระมหามติโพธิสัตว์ที่เกาะลงกา
พระสูตรนี้นับว่ามีบทบาทสำคัญต่อพัฒนาการของศาสนาพุทธในประเทศจีน ทิเบต และญี่ปุ่น มีอิทธิพลทางความคิดต่อสำนักโยคาจาร ฉาน และเซน
เนื้อหา
ลังกาวตารสูตรใช้แนวคิดและคำสอนแบบโยคาจารและเน้นเรื่องตถาคตครรภ์ หลักการสำคัญของพระสูตรนี้อยู่ที่แนวคิดเรื่องวิญญาณ ว่าเป็นสิ่งเป็นจริงแท้เพียงอย่างเดียว สิ่งทั้งหมดในโลก นามต่าง ๆ และประสบการณ์ต่าง ๆ เป็นแต่เพียงภาพปรากฏของจิตเท่านั้น มีการอธิบายวิญญาณในแต่ละบุคคลออกเป็นชั้น ๆ ประเภท ๆ โดยมีอาลยวิชญานเป็นพื้นฐานของวิญญาณทุกประเภท รวมทั้งสิ่งต่าง ๆ ในเอกภพด้วย
จักรพรรดิปีเตอร์ที่ 2 แห่งรัสเซีย
จักรพรรดิปีเตอร์ที่ 2 อะเลคเซเยวิช (Пётр II, Пётр Алексеевич, Pyotr Vtoroy, Pyotr Alekseyevich; 23 ตุลาคม ค.ศ. 1715 – 30 มกราคม ค.ศ. 1730) ครองราชย์เป็นจักรพรรดิแห่งรัสเซีย ตั้งแต่ 1727 จนกระทั่งสวรรคตในพระชนม์เพียง 14 พรรษา เป็นพระราชโอรสในซาเรวิช อะเลคเซย์ เปโตรวิช (พระราชโอรสพระองค์แรกในจักรพรรดิปีเตอร์ที่ 1 แห่งรัสเซียกับยูโดซียา โลฟูคีนา) กับชาร์ล็อทเทอ คริสทีเนอแห่งเบราน์ชไวค์-ว็อลเฟินบึทเทิล พระองค์เป็นสมาชิกพระราชวงศ์ชายพระองค์สุดท้ายของราชวงศ์โรมานอฟ
อ้างอิง
1715 1730
กุมภกาศ
กุมภกาศ เป็นโอรสของชิวหาและนางสำมนักขา มีศักดิ์เป็นหลานชายแท้ๆของทศกัณฐ์ มีนิสัยจองหอง โดยตัวละครตัวนี้ได้มีบทบาทแค่ช่วงต้นของเรื่องรามเกียรติ์เท่านั้นเนื่องจากได้ถูกพระลักษมณ์พระอนุชาของพระรามฆ่าตาย
เนื่องจากในขณะนั้นกุมภกาศได้ตั้งโรงพิธีขอพรจากพระพรหม เพื่อขอพระขรรค์เทพศัตรา แต่เนื่องจากพระพรหมท่านมีธุระสำคัญจึงมิได้เหาะลงมามอบด้วยพระองค์เองแต่ได้ทิ้งพระขรรค์ลงมาข้างโรงพิธีของกุมภกาศที่ริมฝั่งแม่น้ำโคทาวรี จึงทำให้กุมภกาศโกรธมาก ต่อว่าพระพรหมว่าไม่ให้เกียรติและระหว่างนั้นพระรามและพระลักษมณ์ได้มาประทับที่ศาลาริมแม่น้ำโคทาวรี พระลักษมณ์ได้เสด็จออกมาหาอาหาร ระหว่างทางได้พบกับพระขรรค์ของพระพรหมที่ทรงทิ้งลงมาให้แก่กุมภกาศ พระลักษมณ์จึงทรงยกพระขรรค์ขึ้นมาทำให้แสงของพระขรรค์ไปเข้าตาของกุมภกาศ จึงได้ออกมาต่อสู้กับพระลักษมณ์เพื่อแย่งชิงพระขรรค์ และในที่สุดกุมภกาศจึงถูกพระลักษมณ์ฆ่าตายด้วยพระขรรค์
ลักษณะและสี
สีหงดิน 1 หน้า 2 มือ มงกุฎน้ำเต้าเฟื่อง
ศึกแห่งโอลด์แทรฟฟอร์ด
"ศึกแห่งโอลด์แทรฟฟอร์ด" (Battle of Old Trafford) เป็นชื่อเรียกจากสื่ออังกฤษ ที่หมายถึงนัดการแข่งขันพรีเมียร์ลีกเมื่อวันอาทิตย์ที่ 21 กันยายน ค.ศ. 2003 ระหว่างสโมสรฟุตบอลแมนเชสเตอร์ยูไนเต็ดกับอาร์เซนอล  ชื่อเรียกการแข่งขันนี้ ต่อมาได้นำมาใช้ในเหตุการณ์ลักษณะเดียวกัน ในฤดูกาลถัดมา ผลประตูคือเสมอ 0–0 ทำให้เป็นผลดีต่ออาร์เซนอล ด้วยการจบในลีกในฤดูกาลนั้นโดยไม่แพ้ใคร ก่อนหน้านี้มีเพียงทีมเดียวที่ไม่เคยแพ้ใครในฟุตบอลอังกฤษ คือ เพรสตันนอร์ทเอนด์ ในฤดูกาล 1888–89
เหตุการณ์สำคัญของการแข่งขันนี้คือ กัปตันทีมอาร์เซนอล ปาทริค วิเอร่า ได้รับใบเหลืองที่สอง ถูกไล่ออกจากสนาม อีกทั้งรุด ฟาน นิสเตลรอย ศูนย์หน้าตัวเป้าของแมนเชสเตอร์ยูไนเต็ด ก็ได้รับใบเหลืองไปอีกด้วย การตัดสินของผู้ตัดสิน สตีฟ เบนเนตต์ ให้แมนเชสเตอร์ยูไนเต็ดยิงลูกโทษ ในนาทีสุดท้ายของการแข่งขัน ผู้เล่นทั้ง 2 ทีมถูกตั้งข้อกล่าวหาจากสมาคมฟุตบอลอังกฤษ หลังก่อเหตุหลังการแข่งขันจบ ผู้เล่นอาร์เซนอล 5 คน และผู้เล่นแมนเชสเตอร์ยูไนเต็ด 2 คน ต้องจ่ายเงินค่าปรับในครั้งนี้
พระเพชรคีรี (เจ้าแก้วเมืองไท ณ ลำปาง)
พันเอก พระเพชรคีรีศรีราชสงคราม (เจ้าแก้วเมืองไท ณ ลำปาง) อดีตผู้นำสกุล ณ ลำปาง อดีตเจ้าเมืองสงขลา อดีตผู้บังคับการพิเศษกรมทหารบกจังหวัดนครลำปาง และเป็นเจ้านายที่ข้าราชการเคารพนับถือเป็นอย่างมาก เป็นราชบุตรองค์โตของพลตำรวจตรี เจ้าราชวงศ์ (แก้วปราบเมรุ ณ ลำปาง) ท.จ. กับเจ้าทิพยอด ณ ลำปาง (ธิดาในเจ้าพรหมาภิพงษธาดา เจ้าผู้ครองนครลำปาง องค์ที่ 11)
พระประวัติส่วนพระองค์
เจ้าแก้วเมืองไท ณ ลำปาง สูติเมื่อ พ.ศ. 2434 เป็นราชบุตรองค์โตของพลตำรวจตรี เจ้าราชวงศ์ (แก้วปราบเมรุ ณ ลำปาง) (เป็นราชบุตรในเจ้าบุรีรัตน์ (บุญเลิศ ณ ลำปาง) และเป็นราชนัดดาในพระยาอุปราชหมูล่า) กับเจ้าทิพยอด พระธิดาในพระเจ้าพรหมาภิพงษ์ธาดา เจ้าผู้ครองนครลำปาง องค์ที่ 10 ได้รับการศึกษาที่คุ้มของเจ้าราชวงศ์แก้วปราบเมรุ จนอายุได้ 13 ปี ได้เข้าศึกษาต่อที่โรงเรียนกรุงเทพคริสเตียนวิทยาลัย และเข้าศึกษาต่อที่โรงเรียนราชวิทยาลัย (ปัจจุบันคือโรงเรียน ภ.ป.ร. ราชวิทยาลัย ในพระบรมราชูปถัมภ์) หากนับตามการสืบราชสันตติวงศ์ของทางพระราชวงศ์ทิพย์จักราธิวงศ์และธรรมเนียมล้านนาครอบครัวที่เป็นผู้นำราชตระกูล ณ ลำปางและประธานราชตระกูล ณ ลำปางในพระราชวงศ์ทิพย์จักรธิวงศ์คือครอบครัวบุตรหลานเหลนของท่านพันเอก พระเพชรคีรีศรีราชสงคราม (เจ้าแก้วเมืองไท ณ ลำปาง ท.จ. ผู้สืบสกุลเจ้าผู้ครองนครลำปางลำดับที่ 1 ประธานราชตระกูล ณ ลำปาง) สืบไปทุกท่าน ตามประวัติศาสตร์หากไม่ได้มีการเปลี่ยนแปลงการปกครองครอบครัวในสายของพลตำรวจตรีเจ้าราชวงศ์แก้วปราบเมรุ ณ ลำปาง (เจ้าราชวงศ์นครลำปาง) พระบิดาของท่านพันเอก พระเพชรคีรีศรีราชสงคราม (เจ้าแก้วเมืองไท ณ ลำปาง ท.จ. ผู้สืบสกุลเจ้าผู้ครองนครลำปางลำดับที่1 ประธานราชตระกูล ณ ลำปาง) ที่เป็นฝ่ายชายทุกท่านมีศักดิ์และสิทธิ์ที่จะได้ขึ้นเป็นเจ้าผู้ครองนครลำปางและเจ้าขันห้าใบ (ลำดับชั้นยศของเจ้าผู้ครองนคร) ตามลำดับชั้นยศ ในปัจจุบันหนึ่งในทายาทฝ่ายชายซึ่งเป็นเจ้านายบุตรหลานในสายของท่านพันเอก พระเพชรคีรีศรีราชสงคราม(เจ้าแก้วเมืองไท ณ ลำปาง ท.จ.) กับแม่เจ้าจำรัสศรี ณ ลำปาง(ณ สงขลา) หลานในเจ้าพระยาวิเชียรคีรี พระองค์เม่น ณ สงขลา (เจ้าผู้ครองนครสงขลา) ที่เป็นที่รู้จักในวงสังคมและวงการธุรกิจอสังหาริมทรัพย์ที่ดินจัดสรรทั้งในประเทศและต่างประเทศและธุรกิจคลังสินค้าให้เช่าขนาดใหญ่เจ้าแรกๆของประเทศไทยในกรุงเทพมหานครมีนามว่าท่านพ่อเลี้ยงธนพัฒหรือเป็นที่รู้จักในนาม (เจ้าธนพัฒ) หลานตาในเจ้าญานรังษี ณ ลำปางและเจ้าศรีรัตน์ ณ ลำปาง เหลนในพันเอก พระเพชรคีรีศรีราชสงคราม (เจ้าแก้วเมืองไท ณ ลำปาง ท.จ. ผู้สืบสกุลเจ้าผู้ครองนครลำปางลำดับที่ 1 ประธานราชตระกูล ณ ลำปาง)
เจ้าวรรณรา ณ ลำปาง
สมรสกับเจ้าวรรณรา ณ ลำปาง (สกุลเดิม ณ ลำพูน) ธิดาในเจ้าจักรคำขจรศักดิ์ เจ้าผู้ครองนครลำพูน องค์ที่ 10
แช่ม ณ ลำปาง
สมรสกับนางแช่ม ธิดาของพระยาวิเชียรคีรี (ชม) มีบุตร 2 คน คือ
น้อม ณ สงขลา
เจ้าแก้วเมืองไท มีธิดากับนางน้อม ณ สงขลา ธิดาหลวงอุดมภักดี (ทับ) อีก 1 คน คือ เจ้าจันทร ณ ลำปาง
เจ้าจำรัสศรี ณ ลำปาง
สมรสกับเจ้าจำรัสศรี ณ ลำปาง หลานสาวของเจ้าพระยาวิเชียรคีรี (เม่น ณ สงขลา) และมีบุตร 3 คน ได้แก่
การทำงาน
หลังสำเร็จการศึกษา เจ้าแก้วเมืองไท ได้เข้ารับราชการในสำนักราชเลขาธิการ ในรัชสมัยของพระบาทสมเด็จพระมงกุฎเกล้าเจ้าอยู่หัว รัชกาลที่ 6 โดยได้รับพระราชทานบรรดาศักดิ์เป็น “นายวรการบัญชา” ต่อมาได้ตามเสด็จไปถวายงาน สมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ ที่จังหวัดสงขลา ในตำแหน่งนายอำเภอสะเดา และปฏิบัติหน้าที่ราชการในพื้นที่จังหวัดสงขลาจนกระทั่งได้รับแต่งตั้งเป็นผู้ว่าราชการจังหวัดสงขลา คนที่ 14 รวมระยะเวลาที่รับราชการในจังหวัดสงขลากว่า 18 ปี
ในปี พ.ศ. 2475 เมื่อครั้งพระบาทสมเด็จพระปกเกล้าเจ้าอยู่หัว และสมเด็จพระนางเจ้ารำไพพรรณี พระบรมราชินี พร้อมด้วยพระบรมวงศานุวงศ์ ได้เสด็จแปรพระราชฐานโดยทางเรือไปประทับที่พระตำหนักเขาน้อย จังหวัดสงขลา รัฐบาลในขณะนั้น ได้สั่งการให้ผู้ว่าราชการจังหวัดระเบิดทำลายทางรถไฟ แต่พระเพชรคีรีฯ ก็มิได้ปฏิบัติตามคำสั่ง จึงถูกปลดออกจากตำแหน่ง
พระเพชรคีรีฯ ยังพักอาศัยอยู่ในในจังหวัดสงขลา จนถึงปี พ.ศ. 2485 เมื่อเกิดสงครามโลกครั้งที่ 2 กองทัพญี่ปุ่นได้เข้ายึดครองบ้านของท่าน และต่อมามีถนนตัดผ่านหน้าบ้านเดิมไปทะลุออกถนนนางงาม จึงมีการตั้งชื่อว่า “ถนนเพชรคีรี” เพื่อเป็นอนุสรณ์ ภายหลังถูกยึดครองบ้านพักจึงย้ายครอบครัวไปอาศัยที่จังหวัดลำปาง
ต่อมาได้รับแต่งตั้งเป็นสมาชิกวุฒิสภา ได้รับพระราชทานตราทุติยจุลจอมเกล้า และได้รับพระราชทานยศนายทหารพิเศษเป็นนายพันเอก
สืบราชสกุลเจ้าผู้ครองนครลำปาง
เจ้าแก้วเมืองไท ณ ลำปาง ได้รับพระราชทานพระราชวโรกาสให้เข้าร่วมในพระราชพิธีบรมราชาภิเษกในพระบาทสมเด็จพระปรมินทรมหาภูมิพลอดุลยเดช เมื่อวันที่ 4 พฤษภาคม พ.ศ. 2493 ในฐานะผู้สืบราชสกุลเจ้าผู้ครองนครลำปาง (เจ้าเมืองประเทศราช)
ในปี พ.ศ. 2496 เจ้าแก้วเมืองไท และนายวิเชียร ณ ลำปาง ได้ร่วมกันบริจาคที่ดินสร้างโรงเรียนอนุบาลลำปาง เพื่ออุทิศให้เจ้าผู้ครองนครลำปาง และขออนุญาตให้ใช้นามว่า "เขลางค์รัตน์อนุสรณ์" เป็นชื่อโรงเรียนอีกชื่อหนึ่งด้วย
พิราลัย
พระเพชรคีรีศรีราชสงคราม (เจ้าแก้วเมืองไท ณ ลำปาง) ถึงพิราลัย ด้วยโรคชราที่กรุงเทพฯ สิริอายุได้ 80 ปี และได้รับพระมหากรุณาธิคุณจากสมเด็จพระนางเจ้ารำไพพรรณี พระบรมราชินี ในรัชกาลที่ 7 เสด็จพระราชดำเนินในการพระราชทานเพลิงศพที่วัดเทพศิรินทราวาสราชวรวิหาร เมื่อวันที่ 1 มีนาคม พ.ศ. 2513
พายุไซโคลนโอนิล
พายุโซโคลนกำลังแรงโอนิล (รหัสเรียกของ IMD: ARB 03; รหัสเรียกของ JTWC: 03A) เป็นพายุหมุนเขตร้อนลูกแรกที่ได้รับการตั้งชื่อในมหาสมุทรอินเดียเหนือ ชื่อ โอนิล (অনিল, อนิละ) เป็นชื่อที่ถูกส่งมาจากประเทศบังกลาเทศ พายุไซโคลนโอนิลก่อตัวขึ้นจากบริเวณการพาความร้อนที่อยู่ห่างออกไปทางทิศตะวันตกเฉียงใต้หลายร้อยกิโลเมตรจากประเทศอินเดียในวันที่ 1 ตุลาคม ตัวพายุทวีกำลังแรงขึ้นอย่างรวดเร็วจนมีกำลังสูงสุดในวันที่ 2 ตุลาคม ด้วยความเร็วลม 100 กิโลเมตรต่อชั่วโมง ความกดอากาศต่ำสุดที่ศูนย์กลาง 990 มิลลิบาร์ อย่างไรก็ตาม เนื่องด้วยอากาศแห้งที่พัดเข้าสู่ระบบอย่างรวดเร็ว ทำให้พายุอ่อนกำลังลงอย่างรวดเร็วเป็นพายุดีเปรสชัน บริเวณนอกชายฝั่งรัฐคุชราต ประเทศอินเดีย หลายวันต่อมา ระบบพายุที่มีทิศทางการเคลื่อนตัวเอาแน่ไม่ได้ได้เปลี่ยนทิศทางการเคลื่อนตัวไปทางทิศตะวันออกเฉียงเหนือ และพายุได้พัดขึ้นฝั่งใกล้กับนครปอร์บันดาร์ ในวันที่ 10 ตุลาคม และสลายตัวไปไม่นานหลังจากนั้น
ตลอดทั้งด้านตะวันออกเฉียงใต้ของประเทศปากีสถานและตะวันตกเฉียงเหนือของอินเดีย ประชาชนนับพันคนถูกอพยพออกไปก่อนที่พายุไซโคลนจะมาถึง ในบริเวณเหล่านั้น พายุได้สร้างปริมาณฝนปานกลางถึงหนัก ปริมาณน้ำฝนสะสมสูงสุดอยู่ที่ 145 มิลลิเมตร (5.7 นิ้ว) ในนครธัตตะ แคว้นสินธ์ ประเทศปากีสถาน ปริมาณน้ำฝนสะสมเหล่านี้ทำให้เกิดน้ำท่วมฉับพลันในหลายพื้นที่ มีผู้เสียชีวิตจากอุบัติเหตุหลายครั้งที่เกี่ยวข้องกับพายุในการาจี ระบบระบายน้ำของเมืองไฮเดอราบาดได้รับความเสียหายอย่างมีนัยสำคัญ ทำให้เกิดการประท้วงและการเดินขบวนของชาวเมืองจำนวนมาก บริเวณนอกชายฝั่ง เชื่อกันว่าชาวประมง 300 คน ได้สูญหายไปในระหว่างเกิดพายุ ทั้งนี้ไมมีรายงานยืนยันว่าพวกเขาหายไปไหน
เวอร์จินโร้ด เพชฌฆาตสาวบนเส้นทางพิสุทธิ์
เวอร์จินโร้ด เพชฌฆาตสาวบนเส้นทางพิสุทธิ์ เป็นซีรีส์ไลต์โนเวลญี่ปุ่นแนวยูริ  เขียนโดยมาโตะ ซาโต และวาดภาพประกอบโดยนิริตสึ  ตีพิมพ์เป็นหนังสือสือในเครือ GA Bunko โดยสำนักพิมพ์ SB Creative ตั้งแต่เดือนกรฏาคม พ.ศ. 2562 ปัจจุบันวางจำหน่ายถึงเล่มที่ 6 ไลต์โนเวลมีลิขสิทธิ์ในประเทศไทยโดยสำนักพิมพ์อนิแม็ก ได้รับการดัดแปลงเป็นมังงะ วาดภาพโดยเรียว มิตสึยะ ตีพิมพ์ในนิตยสาร Young Gangan นิตยสารมังงะแนวเซเน็งของบริษัทสแควร์เอนิกซ์ตั้งแต่เดือนมิถุนายน พ.ศ. 2563 ปัจจุบันรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 2 ได้รับการดัดแปลงเป็นซีรีส์อนิเมะโทรทัศน์โดยสตูดิโอเจซีสตาฟ ออกอากาศตั้งแต่เดือนเมษายนถึงมิถุนายน พ.ศ. 2565
ชาวฮกจิว
ชาวฮกจิว (อักษรจีน: 福州人; จีนกลาง: Fúzhōurén ฝูโจวเหริน; ฮกจิว: Hók-ciŭ-nè̤ng /huʔ˨˩ tsiu˥˥ nœŋ˥˧/ หุจิ๊วเนิ่ง; แต้จิ๋ว: Hok4-ziu1-nang5 ฮกจิวนั้ง) คือกลุ่มหนึ่งของชาวจีนโพ้นทะเลที่อพยพมาจากเมืองฝูโจว มณฑลฝูเจี้ยน (ฮกเกี้ยน) คำว่า "ฮกจิว" เป็นการเรียกชื่อตามสำเนียงแต้จิ๋ว ส่วนจีนกลางเรียกว่า "ฝูโจว"
ชาวฮกจิว
ชาวฮกจิว คือกลุ่มชาวจีนฮกเกี้ยนที่อพยพมาจากทางตอนเหนือของมณฑลฝูเจี้ยน ซึ่งมีเมืองหลวงคือเมืองฮกจิว (ฝูโจว) พื้นที่อยู่อาศัยของชาวฮกจิ่วคือตั้งแต่ตอนเหนือของมณฑลลงมาจนสิ้นสุดรอยต่อระหว่างเมืองเซี่ยเหมิน ภาษาที่พูดคือภาษาหมิ่นตง ซึ่งต่างจากภาษาหมิ่นหนาน หรือภาษาจีนฮกเกี้ยน ซึ่งใช้ทางตอนใต้ของมณฑลฝูเจี้ยนเป็นอย่างมาก
ในประเทศไทย
ในประเทศไทย ที่ซึ่งคาดว่าน่าจะมีชาวฮกจิวมากที่สุดและเป็นที่แรกที่ชาวฮกจิวอยู่ก็คือจังหวัดภูเก็ต เพราะมีการก่อตั้งสมาคมปกครองชาวฝูโจวเป็นครั้งแรก (ปัจจุบันคือสมาคมชาวฝูโจว ศาลเจ้าซัมเทียนเฮวกึ๋ง) เมื่อประมาณปี พ.ศ. 2396 และยังมีอีกจำนวนมากอยู่ในจังหวัดนครศรีธรรมราช โดยเฉพาะอำเภอนาบอน และตำบลจันดี และ จังหวัดปัตตานี จ.สุราษฎร์ธานีที่อำเภอเวียงสระและนาสาร
ตะวันฉาย พี.เค.แสนชัยมวยไทยยิม
ตะวันฉาย พี.เค.แสนชัยมวยไทยยิม มีชื่อจริงว่า ณรงค์ศักดิ์ แก้วมาลา (ชื่อเล่น กันต์) เกิดเมื่อวันที่ 7 เมษายน พ.ศ. 2542 เป็นนักมวยไทยชาวไทย เมื่อครั้งอยู่สังเวียนลุมพินีครั้งแรกเมื่ออายุ 14 ปี ใช้ชื่อ จตุคาม เพชรรุ่งเรือง สื่อมวลชนตั้งฉายาว่า "ซ้ายดารา" เนื่องจากถนัดซ้ายและรูปร่างหน้าตาดี
ประวัติ
ตะวันฉายเป็นบุตรชายของนายบุญสงฆ์ แก้วมาลา กับนางธัญชนก จำปาทอง มีพี่น้องทั้งหมด 3 คน โดยเป็นบุตรคนเล็ก บิดาเป็นนักธุรกิจใหญ่ในจังหวัดชลบุรี ลงทุนร่วมกับพี่เขยและเครือญาติทำธุรกิจท่องเที่ยวในเกาะล้าน จังหวัดชลบุรี ในนาม ทัวร์วิไลสมุทร แต่เมื่อเกิดวิกฤตต้มยำกุ้ง ส่งผลให้กิจการต่าง ๆ ได้รับผลกระทบอย่างหนักและทยอยกันปิดตัวลง รวมถึงธุรกิจของครอบครัว
ตะวันฉายเริ่มหัดมวยตั้งแต่อายุ 7–8 ปี ฝึกหัดมวยที่ค่ายเพชรรุ่งเรือง ของครูนุ วิษณุชัย เพชรรุ่งเรือง โดยมีอนันต์ศักดิ์ เปียปลื้มเป็นครูมวยคนแรก จากนั้นเริ่มชกโชว์ที่บาร์แห่งหนึ่งแถวชายหาดเมืองพัทยา ในนามจตุคาม เพชรรุ่งเรือง และเริ่มเดินสายชกมวยเด็กในพื้นที่จังหวัดชลบุรี ในภาคตะวันออกรวมถึงอีสาน จนกระทั่งเข้ามาชกในสนามมวยเวทีลุมพินีเมื่อตอนอายุ 14 ปี ประเดิมชกกับเพชรบานเสน สว.จ.เลี่ยงเมืองนนท์ โดยชนะด้วยคะแนนเอกฉันท์
ตะวันฉายสร้างชื่อให้ตัวเองได้อย่างรวดเร็ว จนในเดือนกุมภาพันธ์ 60 เขาคว้าแชมป์ประเทศไทยรุ่น 126 ปอนด์ด้วยการเอาชนะวายุน้อย เพชรเกียรติเพชร ณ สนามมวยเวทีลุมพินี ในปี 2561 ได้รางวัลนักมวยไทยยอดเยี่ยม สนามมวยเวทีลุมพินี
4 ตุลาคม พ.ศ. 2563 มีการประกาศว่าตะวันฉายได้เซ็นสัญญากับวันแชมเปียนชิพ เปิดตัวครั้งแรกด้วยการชนะน็อกคู่แข่งชาวไอริช ฌอน แคลนซี
29 กันยายน พ.ศ. 2565 ได้โอกาสท้าชิงตำแหน่งแชมป์โลกวันมวยไทย รุ่นเฟเธอร์เวตกับ เพชรมรกต เพชรยินดีอะคาเดมี ตะวันฉายชนะคะแนนอย่างเอกฉันท์ ขึ้นแท่นแชมป์โลกคนใหม่
รางวัลพิฆเนศวร
รางวัลพิฆเนศวร เป็นรางวัล จัดโดยสมัชชานักจัดรายการข่าววิทยุโทรทัศน์ หนังสือพิมพ์แห่งประเทศไทย เป็นรางวัลประทานจาก สมเด็จพระญาณสังวร สมเด็จพระสังฆราช สกลมหาสังฆปริณายก ซึ่งพิจารณาและตัดสินมอบให้กับนักจัดรายการ พิธีกร ผู้ประกาศข่าว และผู้ผลิตรายการทั้งจากสถานีโทรทัศน์ช่องต่างๆ สถานีโทรทัศน์ดาวเทียมอินเทอร์เน็ต ทีวีเน็ต รวมไปถึงเคเบิลท้องถิ่นทั่วประเทศ จัดครั้งแรกในปี พ.ศ. 2555
ผลรางวัล
ในที่นี้ จะเป็นผลการตัดสินรางวัลทุกครั้งที่จัด
รางวัลประเภทละครโทรทัศน์ ประเภทละครดีเด่น
ดาวรุ่งชายดีเด่นจากละครเรื่อง เหยี่ยวรัตติกาล โดย ซัน-ชีวานนท์ จำศรี และรางวัลดาวรุ่งหญิงดีเด่นจากละครเรื่องริษยา โดย ตีญ่า-หทัยชล ดูร์มาซ
ชิก-ฟิล-เอ
ชิก-ฟิล-เอ หรือ ชิกฟิเล (Chick-fil-A) เป็นสายร้านอาหารจานด่วนอเมริกัน มีสำนักงานใหญ่ในคอลเลจพาร์ก รัฐจอร์เจีย เชี่ยวชาญเบอร์เกอร์ไก่เป็นพิเศษ ก่อตั้งเมื่อปี พ.ศ. 2489 และสัมพันธ์กับภาคใต้ของสหรัฐอเมริกา ชิก-ฟิล-เอมีร้านอาหารกว่า 1,850 ร้านใน 41 รัฐของสหรัฐอเมริกาและกรุงวอชิงตัน ดี.ซี.
เหลยเฟิง
เหลยเฟิง (18 ธันวาคม ค.ศ. 1940 - 15 สิงหาคม ค.ศ. 1962) เป็นทหารในสังกัดกองทัพปลดแอกประชาชนของสาธารณรัฐประชาชนจีน เป็นลูกกำพร้าจากจังหวัดฉางชา มณฑลหูหนาน และเข้าร่วมเป็นยุวสมาชิกพรรคคอมมิวนิสต์จีน สมัครเข้าเป็นทหารพลาธิการในกองทัพปลดแอกประชาชนตั้งแต่อายุ 20 ปี และประสบอุบัติเหตุเสียชีวิตในระหว่างปฏิบัติหน้าที่ ด้วยวัยเพียง 21 ปี
ภายหลังการเสียชีวิต ชื่อและภาพลักษณ์ของเหลยเฟิง ถูกพรรคคอมมิวนิสต์จีนนำมาใช้ในการโฆษณาชวนเชื่อ ในฐานะประชาชนจีนตัวอย่าง ผู้สมถะ ทุ่มเท และอุทิศตนให้กับแนวทางของเหมา เจ๋อตง มีการตีพิมพ์สมุดบันทึกประจำวันของเหลยเฟิง ที่เขียนชื่นชมแนวคิดของเหมา เจ๋อตง ผู้นำพรรคคอมมิวนิสต์อย่างกว้างขวาง
ณภศศิ สุรวรรณ
ณภศศิ สุรวรรณ เกิดวันที่ 16 สิงหาคม พ.ศ. 2534 เป็น นักแสดงชาวไทย
ละครชุด
ตอน Boy's Paradise แผนรักชุลมุนจับคุณผู้ชายมาให้ฟิน (จีเอ็มเอ็ม แกรมมี่, จีเอ็มเอ็มทีวี/GMM25) รับบทเป็น กีกี้ ตอน คนไม่จำเป็น (เก้ง กวาง แก๊งค์/GMM25) รับบทเป็น แหม่ม คู่กับ ธนกร กุลจรัสสมบัติ
ผลงานพิธีกร
โทรทัศน์
ออนไลน์
ศรเพชร ศรสุพรรณ
ศรเพชร ศรสุพรรณ มีชื่อจริงว่า บุญทัน คล้ายละมั่ง (27 มีนาคม 2491 - 8 มกราคม 2565) เป็นนักร้องเพลงลูกทุ่งชาวไทย จากจังหวัดสุพรรณบุรี มีชื่อเสียงจากเพลง "ข้าวไม่มีขาย" ซึ่งได้รับรางวัลเสาอากาศทองคำ เมื่อปี พ.ศ. 2518
ประวัติ
นายบุญทัน คล้ายละมั่ง (ศรเพชร ศรสุพรรณ) เกิดเมื่อวันที่ 27 มีนาคม พ.ศ. 2491 เป็นบุตรของ นายเทิ่ง และนางหมก คล้ายละมั่ง ศรเพชรจบการศึกษาชั้นประถมศึกษาปีที่ 4 จากโรงเรียนวัดศรีสร้อยเพชร อำเภออู่ทอง จังหวัดสุพรรณบุรี  เริ่มเข้าสู่อาชีพนักร้อง จากการเป็นนักร้องเชียร์รำวงของ ดำ แดนสุพรรณ โดยมี เลี้ยง กันชนะ เป็นผู้ชักนำเข้าวงการ  จนได้พบกับ โผผิน พรสุพรรณ นักร้องเชียร์รำวงอีกคนหนึ่ง  โผผินจึงแต่งเพลงให้กับศรเพชรไว้หลายเพลงจนมีชื่อเสียงโด่งดังในช่วงปี พ.ศ. 2513-2519 โดยเพลงที่สร้างชื่อเสียงอย่างมาก คือ "ข้าวไม่มีขาย" ได้รับรางวัล นักร้องดีเด่นเสาอากาศทองคำ จากสถานีวิทยุเสียงสามยอด ปี พ.ศ. 2518 โดยมีตัวแทนของศรเพชรมารับรางวัลแทน เนื่องจากศรเพชรติดงานร้องเพลงไว้ และไม่คิดว่าจะได้รับรางวัลนี้
ผลงานเพลงที่มีชื่อเสียงในระยะแรกและต่อมา ได้แก่ หยิกแกมหยอก, เข้าเวรรอ, มอเตอร์ไซค์ทำหล่น, ไอ้หวังตายแน่, ใจจะขาด, อภัยให้เรียม, เสียน้ำตาที่คาเฟ่, รักมาห้าปี เป็นต้น โดยศรเพชรเป็นนักร้องที่มีลูกคอสะเด็ดเป็นเอกลักษณ์จนหาใครเทียบยาก
อนึ่งชื่อในวงการ ศรเพชร ศรสุพรรณ เป็นชื่อที่เจ้าตัวตั้งขึ้นเอง โดยแรกเริ่มได้ตั้งชื่อว่า ศรีเพชร ศรีสุพรรณ และเปลี่ยนเป็น ศรเพชร ศรสุพรรณ ในเวลาต่อมา
การเสียชีวิต
ในเดือนพฤศจิกายน พ.ศ. 2564 ศรเพชรเข้ารับการรักษาตัวที่โรงพยาบาลศิริราช และขอรับบริจาคเลือด B Rh-negative เนื่องจากมีอาการป่วยที่ก้อนเนื้อบริเวณกระเพาะอาหาร และเกิดภาวะน้ำท่วมปอด ก่อนที่จะเสียชีวิตเมื่อวันที่ 8 มกราคม พ.ศ. 2565 สิริอายุรวม 73 ปี พลเอกไพบูลย์ คุ้มฉายา องคมนตรี เป็นประธานพิธีพระราชทานเพลิงศพเป็นกรณีพิเศษ ณ เมรุวัดยางไทยเจริญผล ตำบลบ้านดอน อำเภออู่ทอง จังหวัดสุพรรณบุรี
ลิล เวย์น
ดเวย์น ไมเคิล คาร์เตอร์ จูเนียร์ (Dwayne Michael Carter, Jr.) หรือเป็นที่รู้จักในนาม ลิล เวย์น (Lil Wayne) เป็นแร็ปเปอร์ชาวอเมริกัน ซึ่งปัจจุบันก็ได้รวมกลุ่มอีกครั้งกับวงแร็ปที่ชื่อ ฮ็อตบอยส์ เขาอยู่สังกัดแคชมันนี ตั้งแต่ยังวัยรุ่น ทำงานกับ บี.จี. ในอัลบั้ม True Story ลิล เวย์นในฐานะสมาชิกวงฮ็อตบอยส์ออกผลงานในปี 1997 กับอัลบั้มแรกคือ Get It How U Live และผลงานชุด Tha Block is Hot ถือเป็นผลงานเดี่ยวชุดแรกของเขาที่ออกในปี 1999 อัลบั้มนี้ติดท็อปเท็นในบิลบอร์ด 200 และยังได้รับการเสนอชื่อเข้าชิง ศิลปินหน้าใหม่ยอดเยี่ยม จากนิตยสาร The Source ในปีนั้นเอง ต่อมาเขาได้ร่วมงานกับแร็ปเปอร์อื่น ๆ ในซิงเกิลอย่าง "Bling Bling" กับ B.G. และ "#1 Stunna" กับ the Big Tymers ในปี 2000 และ ลิล เวย์น เป็นผู้ก็ตั้ง Young Money Entertainment
หลังจากออกผลงานเดี่ยวชุดแรก Tha Block Is Hot ก็มีผลงานต่อมาอีก 2 อัลบั้มที่ไม่ค่อยได้รับการประชาสัมพันธ์ แต่ก็มีผลงานที่รับความนิยมเพิ่มขึ้นในปี 2004 กับชุด Tha Carter และมีอัลบั้มภาคต่อใน Tha Carter II (2005) และ Tha Carter III (2008) เขายังปรากฏในผลงานมิกซ์เทปและซิงเกิลของศิลปินอื่นหลาย ๆ คน
อ้างอิง
1982
วัดป่าฌงโคสามัคคีธรรม
วัดป่าฌงโคสามัคคีธรรม บ้านป่ารังงาม หมู่ที่ 3 ตำบลห้วยบง อำเภอด่านขุนทด จังหวัดนครราชสีมา เป็นวัดแห่งที่ 2 ของหมู่บ้าน ตั้งอยู่บริเวณป่าชุมชน ทางด้านทิศใต้ของหมู่บ้าน
นูแจ๊ส
นูแจ๊ส (Nu jazz) เป็นคำที่เกิดขึ้นในปลายทศวรรษ 1990 ที่หมายถึงประเภทดนตรีที่ผสมผสานองค์ประกอบของเพลงแนวแจ๊สเข้ากับแนวเพลงอื่น เช่น ฟังก์ ดนตรีโซล ดนตรีอิเล็กทรอนิกส์แดนซ์ และคีตปฏิภาณสด ๆ คำว่า นูแจ๊ส อาจเขียนในภาษาอังกฤษว่า nü-jazz หรือ NuJazz ก็ได้ และในบางครั้งอาจเรียกว่า อิเล็กทรอนิกส์แจ๊ส อิเล็กโทร-แจ๊ส อี-แจ๊ส แจ็สโทรนิกา แจ๊สเฮาส์ ฟิวชัน นีโอ-แจ๊ส หรือฟิวเจอร์แจ๊ส
ไทยแลนด์ อเมเจอร์ลีก ฤดูกาล 2561 โซนภาคตะวันออกตอนล่าง
ไทยแลนด์ อเมเจอร์ลีก ฤดูกาล 2561 โซนภาคตะวันออกตอนล่าง เป็นส่วนหนึ่งของการแข่งขันไทยแลนด์ อเมเจอร์ลีก ฤดูกาล 2561 ซึ่งเป็นลีกระดับสมัครเล่น และอยู่ลำดับที่ 5 ในระบบฟุตบอลลีกของประเทศไทย มีสโมสรที่เข้าร่วมการแข่งขันทั้งสิ้น 16 สโมสร แบ่งออกเป็น 2 กลุ่ม โดยจะนำผู้ชนะของแต่ละกลุ่มมาแข่งขันเพื่อหาแชมป์ของโซน จากนั้นสโมสรที่ได้แชมป์โซนจะต้องไปแข่งในรอบชิงชนะเลิศกับแชมป์ของโซนภาคตะวันออกตอนบน โดยผู้ชนะจะได้เลื่อนชั้นขึ้นไปแข่งขันระดับลีกอาชีพในไทยลีก 4
สโมสรที่เข้าร่วมการแข่งขัน
{| class="wikitable sortable" ! สโมสร !! อำเภอ !! จังหวัด !! ผลงานฤดูกาล 2560
สนามแข่งขัน
การแข่งขันในโซนภาคตะวันออกตอนล่างใช้สนามแข่งขันสี่แห่งในสามจังหวัด ได้แก่
รอบคัดเลือก
การจับสลากแบ่งสายในรอบคัดเลือกมีขึ้นเมื่อวันที่ 24 สิงหาคม พ.ศ. 2561 ที่การกีฬาแห่งประเทศไทย โดยผลการจับสลากของโซนภาคตะวันออกตอนล่างเป็นดังนี้
กลุ่มเอ กลุ่มบี
อุลตร้าแมนมิลเลเนี่ยม
อุลตร้าแมนมิลเลเนี่ยม (ウルトラマンミレニアム; Ultraman Millenium) เป็นตัวละครจากซีรีส์อุลตร้าแมน ซื่งมีทักษะการใช้แม่ไม้มวยไทยในการต่อสู้กับเหล่าสัตว์ประหลาดจากต่างดาว ปรากฏตัวครั้งแรกในละครเวที อุลตร้าแมนมิลเลเนี่ยม ไลฟ์โชว์ อิน แบ็งคอค (Ultraman Millennium Live Show In Bangkok) ตุลาคม ค.ศ. 2001 และครั้งที่สองใน "อุลตร้าแมน ไลฟ์โชว์ โฟร์ดี" (Ultraman Live Show 4D) เมษายน ค.ศ. 2004 ที่ อิมแพค อารีน่า เมืองทองธานี และครั้งหนึ่ง บริษัท ไชโยโปรดักชั่นส์ จำกัด มีโครงการทำภาพยนตร์เรื่องโปรเจกต์อุลตร้าแมน โดยกำหนดให้แมทธิว ดีน รับบทเป็นอุลตร้าแมนมิลเลเนี่ยม
เรื่องย่อ
ไกลโพ้นไปหลายล้านปีแสง ดาวอุลตร้าแมนได้มีการรวมเหล่าชาวอุลตร้าครั้งใหญ่ เพื่อเตรียมการรับมือภัยพิบัติที่กำลังจะมาเยือนโลกมนุษย์ เนื่องด้วยสุสานมิติกำลังจะโคจรเข้าชนโลกในอีกสิบปีข้างหน้า และสร้างหายนะครั้งใหญ่ที่สุด โดยสัตว์ประหลาดที่อยู่ในสุสานมิติ จะได้รับการปลดปล่อยจากการถูกจองจำมาหลายหมื่นปี โลกจะถูกโจมตีเมื่อสัตว์ประหลาดเหล่านั้นฟื้นคืนสภาพและออกอาละวาด
จากการที่โลกอยู่ห่างจากดาว M78 เหล่านักรบชาวอุลตร้าต้องใช้เวลาเดินทางนับสิบปีตามกาลเวลาบนโลกมนุษย์ การเตรียมการรับมือ การตามล่า และการทำลายล้างเหล่าสัตว์ประหลาด จึงต้องเป็นหน้าที่ของชาวโลก หากชาวอุลตร้าไม่สามารถเดินทางไปช่วยเหลือทัน
10 ปีต่อมา วัน Contact ก็มาถึง ชาวโลกที่อยู่ในความสะพรึงกลัวก็ได้พบหายนะครั้งร้ายแรงที่สุด เมื่อสุสานมิติหลุดผ่านเข้าชั้นบรรยากาศโลก และแตกออกเป็นเสี่ยง ๆ ก่อน ตกลงสู่พื้นโลก ทำให้สุสานมิติกระจายไปทั่ว
ชาวโลกซึ่งได้รับถ่ายทอดเทคโนโลยีจากอักษรอุลตร้าที่ปรากฏเหนือน่านฟ้าทั่วโลก อันเป็นรหัสและรูปแบบของเทคโนโลยีใหม่ ได้สร้างระบบคอมพิวเตอร์เทคโนโลยี Quantum ที่ทันสมัย เพื่อใช้ตรวจสอบสัตว์ประหลาดที่รอดจากการแตกกระจายของสุสานมิติ และพบว่ามีอยู่ทั้งหมด 7 ตัว การค้นหาและทำลายจึงเป็นหน้าที่ของชาวโลกจนกว่าชาว อุลตร้าจะเดินทางมาถึง
การปะทะอย่างรุนแรงของสุสานมิติกับชั้นบรรยากาศก่อให้โลกเกิดสภาพอากาศแปรปรวนอย่างรุนแรง เป็นผลให้การตามล่าตำแหน่งของเหล่าสัตว์ประหลาดเป็นไปด้วยความยากลำบาก ในที่สุดก็พบสัตว์ประหลาดตัวแรก การจัดการสัตว์ประหลาดจึงได้เริ่มต้นขึ้น การปราบปรามสัตว์ประหลาดแต่ละตัวนั้นยากแสนสาหัส เดชะบุญที่พี่น้องอุลตร้าแมนมาช่วยได้ทันเวลา โลกจึงพ้นเงื้อมมือของสัตว์ประหลาดไปได้ ทว่าสิ่งที่ไม่คาดคิดก็เกิดขึ้น เมื่อพี่น้องอุลตร้าแมนมาถึงครบ และรวมมือกันปราบสัตว์ประหลาดตัวที่หกสำเร็จ ศัตรูตัวสุดท้ายคือ Ultraman Zoul ที่ได้กลายเป็น Dark Ultra และถูกจองจำในสุสานมิติ ก็ปรากฏตัวขึ้น พี่น้องอุลตร้าจำต้องเผชิญศึกหนักอีกครั้ง
เหล่าพี่น้องอุลตร้าต้องมาสู้กับผู้ที่ครั้งหนึ่งเคยร่วมรบเคียงบ่าเคียงไหล่กันมา การต่อสู้เต็มไปด้วยความลำบากใจ ไม่อาจบอกได้ว่าความพ่ายแพ้ของฝ่ายใดฝ่ายหนึ่งคือชัยชนะของอีกฝ่าย และแล้ว Ultraman Zoul ก็พ่ายแพ้ และกลับเข้ามาสู่อ้อมกอดของพี่น้องอีกครั้ง หลังจากเหล่าพี่น้องอุลตร้าได้รับบาดเจ็บจากการต่อสู้กันเอง และกำลังส่งวิญญาณของอุลตร้าแมนโซลไปสู่การหลับใหลตลอดกาล สัตว์ประหลาดตัวที่ 8 ก็ได้ปรากฏตัวขึ้น มันคือผู้อยู่เบื้องหลังที่กลืนกินวิญญาณของ Ultraman Zoul ไป และทำให้กลายเป็น Dark Ultra ร่างของสัตว์ประหลาด Baltan Zeijin โผล่ออกจากร่างไร้วิญญาณของโซลซึ่งถูกฉีกออก และกลายร่างใหญ่กว่าเหล่าพี่น้องอุลตร้าแมนหลายเท่า
เหล่าพี่น้องอุลตร้ารีบเร่งเดินทางเป็นเวลาสิบปี และเข้าต่อสู้กับสัตว์ประหลาดทันทีเมื่อมาถึงโลก จึงไม่ได้ทันรวมร่างกับมนุษย์ ทำให้มีเวลาอยู่ในโลกเพียง 3 นาที การอยู่ในร่างของ Ultraman เกินสามนาทีเป็นเหตุให้ชาวอุลตร้าแมนต้องพ่ายแพ้ให้กับ Baltan Zeijin ผู้ซึ่งมากับความแค้นที่โดนกักขัง มันขังชาวอุลตร้าทั้งหมดไว้ในเศษของสุสานมิติและพยายามส่งชาวอุลตร้าเข้าสู่วงโคจรที่วนเวียนไปทั่วจักรวาลตลอดกาล
เมื่อวาระสุดท้ายของชาวอุลตร้าใกล้มาถึง ผู้ที่เฝ้าดูเหตุการณ์มาโดยตลอด ผู้ซึ่งแอบแฝงเป็นนายพันอยู่ในฐานบัญชาการของชาวโลก ก็ได้กลายร่างเป็น Ultraman เข้าช่วยเหลือพี่น้องให้รอดพ้นจากแผนร้ายของ Baltan Zeijin
ประวัติ
อุลตร้าแมนมิลเลเนี่ยม เป็นเจ้าหน้าที่ประจำดวงจันทร์ในเขตกาแล็กซี M-78 ต่อมา อุลตร้าแมนมิลเลเนี่ยมได้ตามล่ามนุษย์ดาวนัคเคิ่ลที่บุกมายังโลก ในเหตุการณ์นี้เองที่ทำให้เขาได้รู้จักกับร้อยเอกโชว ซึ่งร่วมจับกุมมนุษย์ดาวนัคเคิล ทว่าร้อยเอกโชวเป็นฝ่ายพลาดท่าจนบาดเจ็บสาหัส อุลตร้าแมนมิลเลเนี่ยมจึงช่วยชีวิตด้วยการมอบพลัง (วิญญาณ) สู่ร่างของเขาส่วนหนึ่งเพื่อรักษาเขาให้พอมีชีวิตอยู่ต่อไป
อุลตร้าแมนมิลเลเนี่ยม คือ ฉายาที่ชาวโลกเรียกอุลตร้าแมนชู (Ultraman Shu: SHU) ชื่อของเทพแห่งแสงสว่างและสายลมของอียิปต์โบราณ อุลตร้าแมนชูเป็นหนึ่งในเจ้าหน้าที่ชุดเตรียมบรรจุเข้าสู่กองกำลังป้องกันอวกาศดาวอุลตร้า ประจำการอยู่ที่ดวงจันทร์เคออสในขอบกาแล็กซี M78 ซึ่งเคยเป็นด่านหน้าในการรับมือกองทัพสัตว์ประหลาดถล่มดาวอุลตร้าเมื่อ 40,000 ปีก่อน ปัจจุบันพื้นที่บางส่วนใช้คุมขังสัตว์ประหลาดและมนุษย์ต่างดาวที่ชั่วร้าย
ในระหว่างนั้น อุลตร้าแมนมิลเลเนี่ยม มีโอกาสเดินทางผ่านสุริยะจักรวาล เมื่อคราวติดตามจับกุมมนุษย์ดาวนัคเคิลที่หลบหนีที่คุมขังมาทางโลก ทำให้รู้จักกับร้อยเอกโชว ผู้ช่วยเหลือเขาในการจับกุมมนุษย์ดาวนัคเคิ่ลจนบาดเจ็บสาหัสที่ฐานปฏิบัติการในวงโคจรของดาวพฤหัส อุลตร้าแมนมิลเลเนี่ยมจึงช่วยชีวิตด้วยการมอบพลัง (วิญญาณ) สู่ร่างของเขาส่วนหนึ่งให้กับโชวแต่เพียงเพื่อรักษาเขาให้พอมีชีวิตอยู่ได้เท่านั้น เพราะอุลตร้าแมนมิลเลเนี่ยมยังไม่ได้รับการคัดเลือกจากดาวอุลตร้าให้ทำหน้าที่บนโลก
ที่ดวงจันทร์ในขอบกาแล็กซี M-78 อุลตร้าแมนมิลเลเนี่ยม คิดค้นท่าไม้ตายประจำตัวได้ จึงตั้งชื่อเป็นอนุสรณ์ว่า "ลำแสงลูนาบลาสท์" เป็นท่าไม้ตายที่มีอนุภาพไม่ยิ่งหย่อนไปกว่าสโตเรียมของอุลตร้าแมนทาโร่ นอกจากนี้ เขายังได้รับการฝึกฝนจากอุลตร้าแมนเซเว่นในการใช้แสงวายช็อต (แสงอานุภาพสูงของเซเว่น) จนนำมาคิดค้นพัฒนาเป็นอาวุธใหม่ "เอ็กซตรีมวายช็อต"
อุลตร้าแมนมิลเลเนี่ยม มีอายุ 2,600 ปี มาโลกครั้งแรก ค.ศ. 2010 ในร่างมนุษย์ คือ ร้อยเอก โชว สมาชิกหน่วยปฏิบัติการพิเศษที่ 3 (UNIT III) สังกัด AET โดยมีอุปกรณ์แปลงร่างคือวาร์ปเชนเจอร์
อุลตร้าแมนมิลเลเนี่ยม เป็นอุลตร้าแมนที่ไม่เห็นด้วยกับการฆ่าหรือทำลายล้าง แม้ในภาวะมีผลต่อความเป็นความตายของตน เขาก็ยังเลือกที่จะให้ทุกอย่างจบลงโดยไม่มีใครเสียชีวิต
การออกแบบตัวละคร
อุลตร้าแมนมิลเลเนี่ยม เป็นตัวละครที่ได้รับการสร้างโดยสมโพธิ แสงเดือนฉาย ซึ่งเป็นตัวละครที่มีดวงตาสีฟ้า ปุ่มคัลเลอร์ไทเมอร์แบบแบน และลวดลายบนลำตัวที่เป็นเสมือนเกราะอ่อน คือส่วนสำคัญที่ทำให้อุลตร้าแมนมิลเลเนี่ยม แตกต่างจากพี่น้องอุลตร้าคนอื่น ๆ ใบหน้าที่ละม้ายอุลตร้าแมน ยังคงแสดงความเมตตาสะท้อนออกมาทางดวงตาสีฟ้า ปุ่มคัลเลอร์ไทเมอร์ลักษณะพิเศษที่สามารถเปลี่ยนแปลงรูปร่างเพื่อปลดปล่อยพลังงานมหาศาล และเป็นประตูมิติที่เชื่อมโลกของอุลตร้าแมนและโลกมนุษย์เข้าด้วยกัน ลวดลายที่เป็นเกราะอ่อนยังคงแฝงความลับพิเศษของอุลตร้าแมนมิลเลเนี่ยม ทั้งความสามารถ กระบวนท่า อาวุธ ท่าไม้ตาย พลังพิเศษอันไร้ขีดจำกัด รวมถึงมีทักษะวิชาแม่ไม้มวยไทย
การปรากฏตัวในสื่ออื่น
อุลตร้าแมนมิลเลเนี่ยม ได้รับเลือกเป็นตัวละครที่ปรากฏอยู่บนปกนิตยสาร A day ฉบับพิเศษ 12A (ซึ่งปัจจุบันฉบับดังกล่าวจัดเป็นหนังสือหายาก)
ของเล่น
อุลตร้าแมนมิลเลเนี่ยม ได้รับการจัดสร้างในรูปแบบของเล่น ซึ่งผลิตโดยบริษัทเอเพ็กซ์ โดยตัวของเล่นนี้เป็นรูปแบบแอ็คชั่นฟิกเกอร์ที่สามารถขยับส่วนแขนได้
การตอบรับ
ค.ศ. 2007 ได้มีปัญหาการฟ้องร้องเรื่องลิขสิทธิ์ จนต้องยุติการใช้ประโยชน์ทางการค้าของตัวละครดังกล่าว
แหล่งข้อมูลอื่น
チャイヨー・プロダクション
ความสัมพันธ์ไทย–บรูไน
ไทยและบรูไนมีความสัมพันธ์ทางการทูตแบบทวิภาคี โดยบรูไนมีสถานทูตในกรุงเทพมหานคร และไทยมีสถานทูตในบันดาร์เซอรีเบอกาวัน ทั้งสองประเทศมีความสัมพันธฺแบบใกล้ชิดและอยู่ใกล้และเป็นมิตรไมตรีจิต
ประวัติ
เรือสองลำของกองทัพเรือไทยที่มีชื่อว่า เรือหลวงโพธิ์สามต้น และเรือหลวงแม่กลองเดินทางมายังบันดาร์บรูไนในเดือนมีนาคม ค.ศ. 1971
ทั้งสองประเทศจัดตั้งความสัมพันธ์ตั้งแต่ ค.ศ. 1984 จากนั้นใน ค.ศ. 2012 สมเด็จพระราชาธิบดีสุลต่านฮัสซานัล โบลเกียห์เสด็จมายังประเทศไทย ส่วนนายกรัฐมนตรี ยิ่งลักษณ์ ชินวัตรได้เข้าร่วมพิธีอภิเษกของเจ้าหญิง ฮาจะฮ์ ฮาฟีซะฮ์ ซูรูรุล โบลเกียห์ พระราชธิดาของพระองค์ในปีเดียวกัน